**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  3 – 3 – 2025

**ΑΜΑΡΟΥΣΙΟΥ Αρ. Πρ.:** 62

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020697 **Fax:**2108020697

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ : Τα μέλη του Συλλόγου μας, ΔΟΕ, Συλλόγους Εκπ/κών Π. Ε. της χώρας**

**ΟΛΟΙ/ΟΛΕΣ ΤΗΝ ΤΕΤΑΡΤΗ 5 Μαρτίου 2025 στις 19:00 ΣΤΟ ΣΥΛΛΑΛΗΤΗΡΙΟ ΣΤΗΝ ΠΛΑΤΕΙΑ ΣΥΝΤΑΓΜΑΤΟΣ!**

**ΔΕΝ ΞΕΧΝΑΜΕ ΤΟΥΣ ΝΕΚΡΟΥΣ ΤΩΝ ΤΕΜΠΩΝ ΚΑΙ ΠΑΛΕΥΟΥΜΕ ΓΙΑ ΤΗ ΔΙΚΑΙΩΣΗ ΤΟΥΣ**

**αγώνας μέχρι το τέλος, απέναντι στην πολιτική και το σύστημα που εγκληματούν απέναντι στην ζωή και τα όνειρα των παιδιών μας.**

Συναδέλφισσες, συνάδελφοι,

το Δ. Σ. του Συλλόγου Εκπ/κών Π. Ε. Αμαρουσίου χαιρετίζει τις/τους χιλιάδες εκπαιδευτικούς και εργαζόμενους/-ες των άλλων κλάδων που συμμετείχαν στην απεργία και στις απεργιακές συγκεντρώσεις της 28ης Φεβρουαρίου 2025 στο πλαίσιο της απεργιακής κινητοποίησης των ΑΔΕΔΥ – ΓΣΕΕ.

Με τη μαζική συμμετοχή στην απεργία και τις ογκώδεις παλλαϊκές συγκεντρώσεις ο λαός μίλησε και εξέφρασε την αποδοκιμασία του στις εφαρμοζόμενες κυβερνητικές πολιτικές αλλά και στην κυβέρνηση της Ν. Δ. που τις εφαρμόζει. Εκατομμύρια εργαζομένων, φοιτητών και μαθητών βούλιαξαν σε όλη την επικράτεια τους χώρους των απεργιακών συγκεντρώσεων. Το μήνυμα που στείλαμε είναι εκκωφαντικό**. Τέρμα πια στην πολιτική που έχει μετατρέψει τις ζωές μας σε μια απέραντη κοιλάδα των Τεμπών. Καμία ανοχή, το έγκλημα αυτό δεν θα συγκαλυφθεί. Θα τιμωρηθούν παραδειγματικά όσοι έχουν πολιτικές και ποινικές ευθύνες.**

Στο δίλημμα «τα κέρδη τους ή οι ζωές μας» η απάντησή μας είναι ξεκάθαρη και δεν επιδέχεται καμία αμφισβήτηση.

**Βροντοφωνάζουμε «ως εδώ» με τις πολιτικές που μας σκοτώνουν και υποβαθμίζουν καθημερινά τις ζωές μας και τις βιώνουμε καθημερινά και μέσα στα σχολεία μας! Η υποχρηματοδότηση, τα επικίνδυνα για την ζωή μας σχολικά κτήρια, οι αμέτρητες χαμένες διδακτικές ώρες λόγω των ελλείψεων σε διδακτικό προσωπικό, τα κενά σε σχολικούς νοσηλευτές, ψυχολόγους και κοινωνικούς λειτουργούς, οι αμέτρητες πειθαρχικές διώξεις σε απεργούς εκπαιδευτικούς που αρνούνται την «αξιολόγηση» και συμμετέχουν στην Απεργία – Αποχή της Δ. Ο. Ε., μας δημιουργούν μόνο οργή! Ορθώνουμε το ανάστημά μας απέναντι στη γενικότερη κατηγοριοποίηση σχολείων, εκπαιδευτικών και μαθητών! Θέλουμε αναβαθμισμένο σχολείο για όλα τα παιδιά!**

Έχουμε αρκετή πείρα και καταλαβαίνουμε ποιες είναι οι δυνάμεις που διαχρονικά στήριξαν και υλοποίησαν την αντεργατική πολιτική που φέρνει εγκληματικές συνέπειες για την ζωή μας. Μας θέλουν παθητικούς θεατές των εξελίξεων, αλλά δεν θα τους κάνουμε τη χάρη. Ξέρουμε ότι μας φοβούνται όταν βγαίνουμε στους δρόμους του αγώνα, οργανωμένα με τα σωματεία μας, μαζί με τους άλλους κλάδους, με τους μαθητές μας και τους γονείς τους. Μας φοβούνται όταν οι εργαζόμενοι το παίρνουμε απόφαση και γινόμαστε πρωταγωνιστές των εξελίξεων!

Το μήνυμα της Απεργίας και των συγκεντρώσεων της 28ης Φεβρουαρίου 2025 είναι σαφές: **Κλιμάκωση του αγώνα απέναντι στην πολιτική και το σύστημα που εγκληματούν απέναντι στις ζωές μας. Να λογοδοτήσουν οι υπεύθυνοι του εγκλήματος των Τεμπών. Δικαιοσύνη και Δημοκρατία. Να φύγει η κυβέρνηση του ψεύδους, της συγκάλυψης και της καταστολής.**

Όταν ο λαός βρέθηκε στους δρόμους του αγώνα, σε κάθε στιγμή της ιστορίας, μεγαλούργησε. Οι στιγμές που ζήσαμε, με την καθολική κινητοποίηση είναι συγκλονιστικές. Με πείσμα, αποφασιστικότητα, μεγαλύτερη ορμή, οργανωμένα και μαζικά μπορούν οι μέρες να γίνουν συναρπαστικές! Συνεχίζουμε όλοι μαζί, εκπαιδευτικοί, γονείς και μαθητές και διεκδικούμε όλα όσα έχουμε ανάγκη με βάση τις δυνατότητες της εποχής μας. Η μόρφωση και οι ανάγκες των μαθητών μας δεν είναι κόστος, δεν μπαίνουν σε καμία ζυγαριά!

**ΟΛΟΙ/ΟΛΕΣ ΤΗΝ ΤΕΤΑΡΤΗ 5 ΜΑΡΤΙΟΥ 2025 στις 19:00 ΣΤΟ ΣΥΛΛΑΛΗΤΗΡΙΟ ΣΤΗΝ ΠΛΑΤΕΙΑ ΣΥΝΤΑΓΜΑΤΟΣ ΤΗΝ ΩΡΑ ΠΟΥ ΘΑ ΣΥΖΗΤΙΕΤΑΙ ΣΤΗ ΒΟΥΛΗ Η ΠΡΟΤΑΣΗ ΜΟΜΦΗΣ ΚΑΤΑ ΤΗΣ ΚΥΒΕΡΝΗΣΗΣ ΤΟΥ ΨΕΥΔΟΥΣ, ΤΗΣ ΣΥΓΚΑΛΥΨΗΣ ΚΑΙ ΤΗΣ ΚΑΤΑΣΤΟΛΗΣ**

**Μόνο ο λαός μπορεί να σώσει τον λαό, να επιβάλει το δίκιο του και να ανατρέψει την αντιλαϊκή πολιτική.**

**Οξυγόνο είναι ο αγώνας μας για να κάνουμε το δίκιο μας πραγματικότητα!**

